ตลาดหุ้นเอเชียปรับตัวลดลงเช้านี้ ขณะนักลงทุนจับตาเงินเฟ้อจีน
ตลาดหุ้นเอเชียปรับตัวลดลงในช่วงเช้าวันนี้ ขณะที่นักลงทุนจับตาดูข้อมูลเศรษฐกิจจีนในวันนี้ ได้แก่ ดัชนีราคาผู้บริโภค (CPI) เดือนก.ย. และ ดัชนีราคาผู้ผลิต (PPI) เดือนก.ย. ท่ามกลางความวิตกกังวลเกี่ยวกับการชะลอตัวของเศรษฐกิจจีน
14 ต.ค. 2558

สำนักข่าวอินโฟเควสท์ ตลาดหุ้นเอเชียปรับตัวลดลงในช่วงเช้าวันนี้ ขณะที่นักลงทุนจับตาดูข้อมูลเศรษฐกิจจีนในวันนี้ ได้แก่ ดัชนีราคาผู้บริโภค (CPI) เดือนก.ย. และ ดัชนีราคาผู้ผลิต (PPI) เดือนก.ย. ท่ามกลางความวิตกกังวลเกี่ยวกับการชะลอตัวของเศรษฐกิจจีน
ดัชนี MSCI Asia Pacific ลดลง 0.4% แตะ 132.35 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,106.66 จุด ลดลง 128.08 จุด, ดัชนี SSE Composite ตลาดหุ้นจีนเปิดวันนี้ที่ 3,280.02 จุด ลดลง 13.21 จุด, ดัชนี HSI ตลาดหุ้นฮ่องกงเปิดวันนี้ที่ 22,398.82 จุด ลดลง 201.64 จุด, ดัชนี TAIEX ตลาดหุ้นไต้หวันเปิดวันนี้ที่ 8,545.14 จุด ลดลง 22.78 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,014.47 จุด ลดลง 4.58 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,981.24 จุด ลดลง 3.64 จุด ด้านตลาดหุ้นมาเลเซียปิดทำการเนื่องในวัน Awal Muharram